AP ออกหุ้นกู้ 2 พันลบ. ขายสถาบัน 24 ธ.ค.นี้ หวังใช้ชำระหนี้-ซื้อที่ดินพัฒนาโครงการ
AP ออกหุ้นกู้ 2 พันลบ. ขายสถาบัน 24 ธ.ค.นี้ หวังใช้ชำระหนี้-ซื้อที่ดินพัฒนาโครงการ
21 ธ.ค. 2561

บริษัท เอพี (ไทยแลนด์) จำกัด (มหาชน) หรือ AP ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 5/2561 มูลค่าไม่เกิน 2,000 ล้านบาท แบ่งเป็น หุ้นกู้อายุ 2 ปี ครบกำหนดไถ่ถอนปี พ.ศ. 2563 มีอัตราดอกเบี้ยคงที่ร้อยละ 2.78 ต่อปี และหุ้นกู้อายุ 3 ปี ครบกำหนดไถ่ถอน ปี พ.ศ. 2564 มีอัตราดอกเบี้ยคงที่ร้อยละ 3.13 ต่อปี เสนอขายต่อนักลงทุนสถาบัน ในวันที่ 24 ธ.ค.61 โดยมีธนาคารยูโอบี เป็นผู้จัดการการจัดจำหน่ายหุ้นกู้
ทั้งนี้บริษัทมีวัตถุประสงค์จะนำเงินที่ได้จากการเสนอขายหุ้นกูครั้งนี้เพื่อนำไปใช้ในการชำระคืนเงินกู้/หุ้นกู้ ซื้อที่ดินเพื่อการพัฒนาโครงการ และเป็นเงินทุนหมุนเวียนในการดำเนินกิจการของบริษัท
สำหรับอันดับความน่าเชื่อถือของหุ้นกู้ที่ระดับ “A-” แนวโน้มเครดิต “Stable” โดยทริสเรทติ้ง จำกัด เมื่อวันที่ 12 ธ.ค.61